جمهورباشقانی رجب طیب اردوغان، ترور هؤرگوتو داعشین سؤزده یوکسک سویه‌لی یؤنه‌تیچیلریندن "ابو زید/اوستا زید" کد آدلی تروریست بشار خطاب غزال الصمایدعینین تورکیه‌ده یاخالاندیغینی آچیقلادی.
جمهورباشقانی اردوغان، بالکان سفریندن قاییدارکن اوچاقدا قازئتچیلرله گئرچکلشدیردیگی سؤیله‌شیده امنیت باش مودورلوگو ایله ایستانبول امنیت مودورلوگو و میللی استخبارات تشکیلاتینین (میت) ترور هؤرگوتو داعشه قارشی اؤنملی بیر عملیات گئچیردیگینی و داعشین ان اؤنملی سؤزده یوکسک سویه‌لی ایداره‌چیلری آراسیندا اولان "ابو زید/اوستا زید" کد آدلی تروریست بشار خطاب غزال الصمیدعینین تورکیه‌ده یاخالاندیغینی آچیقلادی.
اردوغان بو تروریستین ترور هؤرگوتو داعشین باشی ابوبکر البغدادی و اوندان سونراکی تروریست باشی عبدالله قارداشین اؤلدورولمه‌سیندن سونرا بو تروریستین هؤرگوت ایچینده ان اؤنملی سؤزده یوکسک سویه‌لی یؤنه‌تیچیلریندن بیری اولدوغونا دقت چکدی.
اردوغان، یاخالانان تروریستین عدلی اورگانلارا گؤندریلدیگینی بیلدیردی.
یاخالانان تروریستین داعشین یؤنه‌تیمینده یئر آلدیغی قونوسو، ۱۱ جولایدا یاییملانان بیرلشمیش میللتلر امنیت شوراسینین ۳۰.جو راپوروندا یئر آلیر.
